
UFO-projekt bliver til tv-serie 

SvfvWire oplyser, at arbejdet i det amerikanske flyvevåbens ufoundersøgelsesprojekt, Project Blue Book, bliver 
filmatiseret i 10 afsnit. Den irske Game of Thrones-skuespiller Aiden Gilien er blevet castet til hovedrollen som J. Allen 
Hynek, astronomen der var tilknyttet Project Blue Book som videnskabelig konsulent. 

Af Kim Møller Hansen 



Project Blue Books historie og astronomen J. Allen Hynek har afgørende indflydelse på ufomytens udvikling. Derfor udgør 
omtalen af både Project Blue Books historie og Hyneks rolle en væsentlig del af SUFOI's nye bogudgivelse UFO 'er - Myter 
og viden . Ønsker man baggrundsviden om Project Blue Book, inden tv-serien går i luften, er vores nye bog et godt 
udgangspunkt. 

I det følgende bringes en lille smagsprøve (fra side 25 i UFO 'er - Myter og, viden) . Afsnittet handler om Project Sign, der blev oprettet den 22. 
januar 1948 og blev forløberen for Project Blue Book og dermed begyndelsen på 22 års indsamling og analyser af ufooplevelser. 


Af hensyn til den nationale sikkerhed 

\ Som en konsekvens af den observationsbølge, der blev udløst af Kenneth Arnolds observation den 24. juni 1947, 

■ 1 1 oprettede generalmajor Laurence C. Craigie, stabschef i flyvevåbnet, den 30. december 1947 Project Sign på Wright 

Field i Dayton, Ohio. Flybasen hedder i dag Wright-Patterson Air Force Base. 

\ Project Sign var en lille afdeling i Flyvevåbnets Materielkommando (Air Material Command, AMC) under Air Technical 

Intelligence Center (ATIC) og begyndte den 22. januar 1948 arbejdet med at indsamle og undersøge beretninger om 
flyvende tallerkener. 

* I Projects Signs hemmeligstemplede „dåbsattest" skriver generalmajor Craigie om projektets formål:,, ... at indsamle, 

sammenligne, undersøge og videregive alle informationer til interesserede regeringsorganer og samarbejdspartnere 
vedrørende observationer af atmosfæriske fænomener, som kan tænkes at være relevante for den nationale sikkerhed 

Initiativet til oprettelsen af denne gruppe - som således skulle finde ud af, hvad tusindvis af amerikanere havde oplevet 
fra slutningen af juni 1947, og om de flyvende objekter udgjorde en trussel for USA - udsprang af to redegørelser 
udarbejdet af henholdsvis generalmajor George C. McDonald, chef for Air Force Intelligence, og generalløjtnant Nathan F. Twining, chef for 
AMC. Begge redegørelser var dengang hemmeligstemplede og konkluderede, at en undersøgelse var påkrævet. Generalløjtnant Twinings 
anbefaling til brigadegeneral George F. Schulgen, chefen for flyvevåbnet, byggede på drøftelser med ingeniører og andet teknisk personale 
under hans kommando. 

„Det rapporterede fænomen er virkeligt og skyldes ikke syner eller noget opdigtet." Objekterne er metalliske, skiveformede og i de fleste 
tilfælde lydløse samt overraskende manøvredygtige. „Det anbefales", skrev Twining, „at ... hovedkvarteret ved Army Air Forces udsender et 
direktiv om at oprette en klassifikation og et kodenavn for en grundig undersøgelse af dette emne." 

Project Sign fik klassifikationsniveau 2A. Det er det næsthøjeste niveau, hvor højeste niveau er 1A. Projektnavnet var således en hemmelighed, 
men projektets oprettelse blev dog snart - via flyvevåbnets egne pressemeddelelser - kendt af offentligheden under kælenavnet „Project 
Saucer". 

Daglig leder blev kaptajn Robert R. Sneider, og staben talte blandt andre de to velrenommerede flyingeniører, Alfred Loedding og Albert B. 
Deyarmond, samt atomvåben- og missileksperten Lawrence Truettner. 

Når nogen så noget usædvanligt, blev de kontaktet af efterretningsafdelingen på den nærmeste flybase. Hvis observationen viste sig at være 
„vigtig", fløj personale fra AMC's hovedkvarter til den pågældende base for at foretage en efterforskning. Observatørerne skulle udfylde et 
standardspørgeskema om bl.a. observationstidspunkt, sted, beskrivelse af det observerede, højde, hastighed og manøvrer. Alt relevant 
materiale blev sendt til AMC's hovedkvarter i Ohio, hvor det skulle undersøges og indgå i officielle statusrapporter, som så skulle sendes til 
regeringsorganer, der kunne bidrage med en opklaring af det observerede. 

Allerede fra første arbejdsdag fik folkene i Project Sign en stor sag at arbejde med: Den 7. januar 1948 var kaptajn Thomas F. Mantell Jr. fra 
Kentucky Air National Guard styrtet ned og dræbt i sit P-51 Mustang-jagerfly, da han havde forfulgt et ukendt objekt. Sagen fik stor 
presseomtale, og der opstod snart rygter om, at Mantells krop var brændt op, at flyet var gennemhullet af bitte små huller, og at hans sidste 
ord til kontroltårnet skulle have været: „Min Gud, der er jo mennesker indeni!". Avisen New York Times var ikke i tvivl: „Flier Dies Chasing a 
,Flying Saucer"' 

(„Af hensyn til den nationale sikkerhed" er et uddrag fra side 25 i UFO 'er - Myter_ og viden ) 
















Læs mere om Project Blue Book: 

• UFO 'er - Myter og_ viden , især side 25-42. 

• Project Blue Book filér onjine - nu iaen! 













